કોઈ ગામડાના તલાટીથી શરૃ થયેલી જમીનની એક ફાઈલ જમીન કારકુન, સર્કલ ઓફિસર, મામલતદાર, ત્યાંથી પ્રાંત ઓફિસના જમીન કારકુન, પ્રાંત અધિકારી ત્યાંથી જમીન શાખા પછી કલેક્ટર અને ત્યાંથી સચિવાલયમાં જાય. ત્યાં સૌથી પહેલા સેક્શન ઓફિસર પછી અન્ડર સેક્રેટરી, ડેપ્યુટી સેક્રેટરી અને પછી સેક્રેટરી સુધી પહોંચે છે. ગણતરી કરશો તો ખ્યાલ આવશે કે એક ફાઈલ ઓછામાં ઓછા બાર અધિકારીઓના ટેબલ પરથી પસાર થાય છે. કમનસીબી એ છે કે, આટલી લાંબી પ્રક્રિયા પછી પણ પ્રથમ પ્રયત્ને ભાગ્યે જ કોઈ જમીનના કેસનો નિવેડો આવે છે.